Jan 02,2016
ఎగుమతుల లక్ష్యాన్ని చేరలేం: ఈఈపీసీ
న్యూఢిల్లీ : ప్రస్తుత ఆర్ధిక సంవత్సరంలో ఇంజినీరింగ్‌ ఉత్పత్తుల ఎగుమతుల్లో పతనం చోటు చేసుకునే అవకాశాలున్నట్లుగా తెలుస్తోంది. 2015-16లో వీటి ఎగుమతులు 6200 కోట్ల డాలర్లకు పడిపోవచ్చని 'ఇంజినీరింగ్‌ ఎక్స్‌పోర్ట్‌ ప్రమోషన్‌ కౌన్సిల్‌' (ఈఈపీసీ) పేర్కొంది. గతేడాది అంతర్జాతీయ ద్రవ్య మార్కెట్లో డాలర్‌తో రూపాయి మారకం విలువ 7-8 శాతం దిగజారడం కూడా ఎగుమతులపై ప్రభావం చూపిందని తెలిపింది. 2014-15లో 7000 బిలియన్‌ డాలర్ల ఇంజనీరింగ్‌ ఉత్పత్తుల ఎగుమతులు చోటు చేసుకున్నాయి. మొత్తం దేశ ఎగుమతుల్లో ఈ రంగం వాటా 23 శాతంగా ఉంది. ప్రస్తుత ఆర్థిక సంవత్సరం ఏప్రిల్‌ నుంచి నవంబర్‌ కాలంలో ఇంజినీరింగ్‌ ఉత్పత్తుల ఎగుమతులు 14.4 శాతం తగ్గి 3986 బిలియన్‌ డాలర్లుగా నమోదయ్యాయి. గతేడాది ఇదే కాలంలో ఏకంగా 4655 బిలియన్‌ డాలర్ల ఎగుమతులు చోటు చేసుకున్నాయి. ప్రస్తుత ఆర్థిక సంవత్సరంలో ఇంజినీరింగ్‌ ఉత్పత్తుల ఎగుమతులు 7000 డాలర్లకు చేరే ప్రశ్నే లేదని ఈఈపీసీ ఇండియా ఛైర్మన్‌ భాసిన్‌ అన్నారు. ఈ సమయంలో 6000-6200 డాలర్ల ఎగుమతులు చోటు చేసుకోవచ్చని ఆయన అంచనా వేశారు.
మీ స్నేహితులకు రికమెండ్ చెయ్యండి